2. ΝΟΜΟΣ 843 της 2/5 Σεπτ. 1917 Περί συστάσεως διαρκούς επιτροπής προς μελέτην του δασμολογίου και των εμπορικών συμβάσεων. Άρθρ.1.-Εντός μηνός από της ισχύος του νόμου τούτου θέλει συσταθή δια Β.Δ/τος, προσκληθησομένου υπό των Υπουργών των Οικονομικών και της Εθνικής Οικονομίας, επιτροπή, υπαγομένη εις την αρμοδιότητα του Υπουργείου των Οικονομικών και λειτουργούσα μονίμως υπό τον τίτλον «Διαρκής Επιτροπή προς μελέτην του Δασμολογίου και των Εμπορικών Συμβάσεων». Η Επιτροπή αύτη συντίθεται: (Βλ. κατωτ. αριθ. 6). Εν περιπτώσει παραιτήσεως ή αποχωρήσεως μέλους τινός εκ της επιτροπής ορίζεται αντικατάστασις αυτού κατά τον αυτόν τρόπον. Καθήκοντα μονίμου γραμματέως της επιτροπής εκπληροί ο υπό του Υπουργού των Οικονομικών, οριζόμενος αναπληρωτής αυτού. Κατά τον αυτόν τρόπον τάσσεται υπό του αυτού Υπουργού και το απαιτούμενον δια την υπηρεσίαν της επιτροπής υποδεέστερον προσωπικόν. Η επιτροπή διαιρείται εις τρία τμήματα, ήτοι: α)δασμολογικόν, β)εμπορικών συμβάσεων και γ)τελωνειακών νόμων. Ο πρόεδρος εκάστου των τμημάτων εκλέγεται παρά της επιτροπής, είναι δ’ εν ταυτώ αντιπρόεδρος της επιτροπής κατά την ανωτέρω σειράν των τμημάτων. Δια Β. Δ/τος κυρωθήσεται λεπτομερής κανονισμός της λειτουργίας και των έργων της επιτροπής, παρ’ αυτής συνταχθησόμενος και υποβληθησόμενος εις τον Υπουργόν των Οικονομικών. Άρθρ.2.-Εν τω προϋπολογισμώ των εξόδων του Υπουργείου των Οικονομικών δύναται ν’ αναγραφή πίστωσις άχρι δραχ. 10.000 κατ’ έτος διατεθησομένων εις αποζημιώσεις και δαπάνας της επιτροπής, κατά τα δια Β. Δ/τος κανονισθησόμενα. Άρθρ.3.-το άρθρ. 3 του Νόμ. ΓΦΙΒ΄ (υπ’ αριθ. 3512) της 4 Ιαν. 1910 ισχύει και ως προς την δια του νόμου τούτου συνισταμένην επιτροπήν. 